Um 300 manns tóku þátt í leit sem tók á þriðja sólarhring . Þetta er ekki fyrsta né síðasta leitin sem gera þarf að ferðamönnum á hálendi landsins . Enda er það vissulega samfélagsleg skylda okkar að sýna þessa samstöðu og samhug með þeim sem rata villu vegar . Í þessu tilfelli 300 manns í tæpa 3 daga auk búnðar . Það mætti slá á að þetta væri framkvæmD sem gæti reiknast , menn og tæki , sem 5 - 7 mannára átak . Auk þess er stór hluti björgunarliðsins sjálfboðaliðar sem yfirgefa önnur störf á meðan leit stendur . Og leggja sig oft í verulega hættu við björgun . Í því samhengi er rétt að vekja nokkrar spurningar um fræðslu og fyrirbyggjandi aðgerðir gagnvart ferðamönnum , innlendum sem erlendum . Til er neyðarbúnaður sem fólk sem ætlar á fjöll gæti verið skikkað til að taka með sér . Neyðarhnappur sem getur sent frá sér merki sem hægt er að rekja og finna nákvæma staðsetningu . Þannig gæti fámennara leitarlið komið viðkomandi til hjálpar á skemmri tíma . En tíminn er ekki vinur þeirra sem liggja í jökulsprungum . Hægt væri að skikka þá sem leigja jeppa á bílaleigum til að sjá kynningarmyndband um akstur á fjöllum og fjallaferðir . Þeir þyrftu einnig að leigja sér neyðarhnapp . Verslanir sem selja útbúnað til fjallaferða gætu dreift fræðslumyndbandi á DVD eða vísað á slóð slíks efnis sem fólk , sérstaklega byrjendur , væri hvatt til að kynna sér . Þar mætti einnig leigja eða selja neyðarhnappa . Hugsanlega mætti búa þannig um hnúta að þeir sem ætla sér á fjöll þyrftu að taka einhversskonar pungapróf og skrifa undir sáttmála um að fara í einu og öllu eftir reglum og leiðbeiningum sem hjálparsveitirnar gætu unnið í samráði við yfirvöld . Hafi ekki verið tekið slíkt námsskeið og ekki skrifað undir samkomulagið og ekki farið að þessum reglum gætu hjálparveitir og yfirvöld átt kröfu á einstaklinga um greiðslur fyrir björgun . En umfram allt verður að reyna með öllum ráðum að draga úr hættunni á að aðstæður sem þessar skapist . Ferðamálayfirvöld , hjálparsveitr , ferðaþjónustan , verslanir og við öll almennt verðum að vera vakandi og hika ekki við að gera athugasemdir við þá sem virðast ætla að æða út í einhverja vitlleysu . Sá ferðamaður sem vísað var til hér í upphafi fannst látinn .